নগাঁও চহৰৰ ডচন স্কুলৰ সন্মুখৰ নলাত নিশা এজন যুৱকৰ মৃতদেহ উদ্ধাৰ হোৱা ঘটনাক কেন্দ্ৰ কৰি সমগ্ৰ চহৰখনতে এক তীব্ৰ চাঞ্চল্যৰ সৃষ্টি কৰিছে।
উল্লেখ্য যে নগাঁৱৰ ইটাচালী আৰক্ষী চকীৰ আৰক্ষীয়ে নিয়মীয়া তালাচী অভিযানৰ সময়ত যুৱকজনক স্কুলৰ সন্মুখৰ নলাত পৰি থকা অৱস্থাত দেখা পায়। আৰক্ষীৰ দলটোৱে লগে লগে যুৱকজনক উদ্ধাৰ কৰি নগাঁও ভোগেশ্বৰী ফুকননী অসামৰিক চিকিৎসালয়লৈ চিকিৎসাৰ বাবে আনে যদিও চিকিৎসকে মৃত বুলি ঘোষণা কৰে।
মন কৰিবলগীয়া যে মৃত যুৱকজনৰ দেহত আঘাতৰ চিন স্পষ্ট হৈ আছে। আঘাতৰ চিনলৈ চাই যুৱকজনক কোনো লোকে মাৰধৰ কৰি নলাত পেলাই থৈ যায় বুলি ৰাইজ তথা আৰক্ষীয়ে সন্দেহ প্ৰকাশ কৰিছে।
অৱশ্যে আৰক্ষীয়ে যুৱকজনৰ মৃত্যু সন্দৰ্ভত একো ক'ব বিছৰা নাই যদিও ঘটনা সন্দৰ্ভত তদন্ত অব্যাহত ৰাখিছে। ইফালে মৃত যুৱকজন নগাঁও চহৰৰ আৰ কে পথৰ নিবাসী অজয় বাচফৰ(২০) বুলি আৰক্ষীয়ে চিনাক্ত কৰিছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
